./data/phi0914/phi00140/phi0914.phi00140.perseus-lat1.xml
Fulvius consul, priusquam ullam rem publicam ageret, liberare et se et rem       publicam religione votis solvendis dixit velle:  vovisse, quo die postremum cum Celtiberis pugnasset, ludos Iovi optimo maximo       et aedem equestri Fortunae sese facturum; in eam rem sibi pecuniam conlatam esse       ab Hispanis   ludi decreti et ut duumviri ad       aedem locandam crearentur  de pecunia finitur, ne maior ludorum causa       consumeretur, quam quanta Fulvio Nobiliori post Aetolicum bellum ludos facienti       decreta esset,  neve quid ad eos ludos       arcesseret cogeret acciperet faceret adversus id senatus consultum, quod           L AemilioCn Baebio consulibus de ludis factum esset         decreverat id senatus propter effusos sumptus, factos in ludos Ti Semproni aedilis, qui graves non modo Italiae ac sociis Latini nominis, sed       etiam provinciis externis fuerant